2017 எண்ணூர் எண்ணெய்க் கசிவு
{{Infobox oil spill
 | spill_name    = எண்ணூர் துறைமுக கப்பல் மோதல் விபத்து
 | spill_date    = 28 சனவரி 2017
 | location      = [[எண்ணூர்]], [[சென்னை]].
 | coordinates   = {{Coord|13.2175|80.32155|region:IN-MH_type:landmark|display=title,inline}}
 | image         =
 | image_caption = எண்ணூர் கடற்கரை ஓரமாக படர்ந்த எண்ணைப் படலம்
 | cause         = பி.டபிள்யூ. மேப்பிள் மற்றும் எம்.டி.டான் காஞ்சிபுரம் இரண்டு கப்பல்களும் மோதல்.
 | operator     =
 | casualties   = இல்லை
 | volume       = 65 டன்
 | area        =
 }}
 
 '''2017 எண்ணூர் எண்ணெய்க் கசிவு''' (''2017 Ennore oil spill'') அல்லது '''எண்ணூர் துறைமுக கப்பல் மோதல் விபத்து''' என்பது [[இந்தியா|இந்திய]] மாநிலமான [[தமிழ்நாடு|தமிழ்நாட்டின்]] தலைநகர் [[சென்னை]] அருகே [[எண்ணூர்]] துறைமுகத்தில் இரண்டு  [[கப்பல்]]கள் மோதிக்கொண்ட விபத்தாகும். இவ்விபத்து 28 சனவரி 2017 அன்று நடந்தது.&lt;ref&gt;[http://tamil.oneindia.com/news/tamilnadu/two-cargo-ships-collided-near-ennore-port-chennai-272832.html சென்னை எண்ணூர் துறைமுகத்தில் சரக்கு கப்பல்கள் மோதல் ] தமிழ் ஒன் இந்தியா,28 சனவரி 2017.&lt;/ref&gt;
 
 ==கப்பல்கள் மோதல்==
 [[ஈரான்| ஈரானில்]] இருந்து எல்பிஜி எரிவாயுவை ஏற்றிக் கொண்டு பி. டபிள்யூ. மேப்பிள் என்ற [[கப்பல்]] எண்ணூர் துறைமுகத்துக்கு வந்தது. இந்த எரிவாயு, லாரிகள் மூலம் ஏற்றப்பட்டு [[அத்திப்பட்டு]] புதுநகரில் உள்ள எண்ணெய் நிறுவனத்துக்கு கொண்டுசெல்லப்பட்டது. சமையல் எரிவாயு இறக்கப்பட்ட பிறகு, துறைமுகத்தில் இருந்து அந்தக் கப்பல் 28 சனவரி 2017 அதிகாலை 3 மணிக்கு ஈரானுக்குப் புறப்பட்டது.
 
 அப்போது, [[மும்பை]]யில் இருந்து டீசல் ஏற்றிக்கொண்டு எம். டி. டான் காஞ்சிபுரம் என்ற கப்பல் எண்ணூர் துறைமுகத்துக்கு வந்துகொண்டிருந்தது. துறைமுகத்துக்கு வெளியே ஒரு [[கடல் மைல்]] தொலைவில் வந்தபோது, எதிர்பாராதவிதமாக இரண்டு கப்பல்களும் பயங்கர சத்தத்துடன் நேருக்கு நேர் மோதிக்கொண்டன. இதில் இரு கப்பல்களும் பலத்த சேதம் அடைந்தன.&lt;ref name=hind&gt;[http://m.tamil.thehindu.com/tamilnadu/எண்ணூர்-காமராஜர்-துறைமுகம்-அருகே-2-கப்பல்கள்-நேருக்கு-நேர்-மோதி-விபத்து-டீசல்-கசிந்து-கடலில்-கலந்ததால்-அச்சம்/article9507897.ece எண்ணூர் காமராஜர் துறைமுகம் அருகே﻿ 2 கப்பல்கள் நேருக்கு நேர் மோதி விபத்து﻿] தமிழ் இந்து ,28 சனவரி 2017.&lt;/ref&gt;
 
 ==எண்ணெய்க் கசிவு==
 துறைமுகத்தை ஒட்டியுள்ள பகுதி என்பதால், இரு கப்பல்களும் குறைந்த வேகத்திலேயே வந்தன. அதனால், பெரிய அளவிலான சேதம் தவிர்க்கப்பட்டது. கப்பல்களில் இருந்த 30-க்கும் மேற்பட்ட ஊழியர்கள் ஆபத்தின்றி தப்பினர். ஆனால், மும்பை கப்பலின் பாகங்கள் உடைந்ததால், அதில் கொண்டு வரப்பட்ட எண்ணெய்ப் பீப்பாய்களில் இருந்து [[கச்சா எண்ணெய்]] கசிந்து கடலில் கலந்தது.&lt;ref name=hind/&gt;
 
 கடலில் கலந்த கச்சா எண்ணெய் கசிவு [[எண்ணூர்| எண்ணூரில்]] இருந்து [[திருவான்மியூர்]] வரை பரவியது.&lt;ref&gt;[http://tamil.oneindia.com/news/tamilnadu/oil-spill-from-ennore-port-till-thiruvanmiyur-from-ships-272981.html எண்ணூர் முதல் திருவான்மியூர் வரை கடலில் பரவிய எண்ணெய் படலம்.﻿] தமிழ் ஒன் இந்தியா ,31 சனவரி 2017.&lt;/ref&gt;
 
 ==உயிரினங்கள் அழிவு==
 இரு கப்பல்கள் மோதியதில் 65 டன் கச்சா எண்ணெய் கடலில் கொட்டியது. கச்சா எண்ணெய் கடலில் கலந்து, கடல் நீர் மாசடைந்தது. கடலில் எண்ணெய் கலந்ததால் கடல்வாழ் உயிரினங்கள் உயிரிழந்தன.&lt;ref&gt;[http://www.vikatan.com/news/politics/79272-it-will-take-10-days-to-clear-oil-spill-issue-says-minister-jayakumar.art?utm_source=vikatan.com&amp;utm_medium=search&amp;utm_campaign=2 சென்னை கடலில் கொட்டப்பட்ட ஒரு டன் கச்சா எண்ணெய்.﻿] நக்கீரன், 31 சனவரி 2017.&lt;/ref&gt;
 
 [[மீன்]] வளத்துக்கு பாதிப்பை உண்டாக்கிய இந்த எண்ணெய் படலம், கடல் வாழ் உயிரினமான அரிய வகை [[ஆமை]] இனங்கள் உயிர் இழப்பதற்கும் காரணமானதாக சுற்றுச்சூழல் ஆர்வலர்கள் கூறினர்.&lt;ref&gt;[http://www.bbc.com/tamil/india-38794942 கப்பல்கள் மோதலால் சென்னை கடற்பரப்பில் பரவிய எண்ணெய் படலங்களை அகற்றும் பணி.﻿] பிபிசி தமிழ், 30 சனவரி 2017.&lt;/ref&gt;
 
 ==அப்புறப்படுத்தும் பணி==
 கடலில் இருந்து பிரித்தெடுக்கப்பட்ட எண்ணெய்க் கசிவுகளை பாதுகாப்பான முறையில் அப்புறப்படுத்த இந்தியன் ஆயில் கார்ப்பரேஷன் (ஐஓசி) ஆராய்ச்சித் துறையின் நிபுணர்கள் உதவியுடன் சேகரிக்கப்பட்ட கழிவுகளை 2000 சதுர மீ அளவுக்கு உருவாக்கப்பட்ட ஆழ் குழியில் புதைத்து அப்புறப்படுத்தினர்.&lt;ref&gt;[http://m.tamil.thehindu.com/tamilnadu/சென்னை-கடலிலிருந்து-65-டன்-எண்ணெய்-கசிவு-அகற்றம்-ஓரிரு-நாட்களில்-தூய்மைப்-பணி-நிறைவடையும்-மத்திய-அரசு/article9521665.ece  சென்னை கடலிலிருந்து 65 டன் எண்ணெய் கசிவு அகற்றம்﻿] தமிழ் இந்து, 4 பிப்ரவரி 2017.&lt;/ref&gt;
 
 ==மேற்கோள்கள்==
 {{Reflist}}
 
 
 [[பகுப்பு:2017 இல் இந்தியா]]
 [[பகுப்பு:இந்தியாவில் கப்பல் விபத்துகள்]]
 [[பகுப்பு:எண்ணெய்க் கசிவுகள்]]